KOMISSION ASETUS (EY) N:o 1096/94,
annettu 11 päivänä toukokuuta 1994,
naudanliha-alan yhteisestä markkinajärjestelystä annetun neuvoston asetuksen (ETY) N:o 805/68 ja lampaan- ja vuohenliha-alan yhteisestä markkinajärjestelystä annetun neuvoston asetuksen (ETY) N:o 3013/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79(1), sellaisena kuin se on muutettuna asetuksella (ETY) N:o 3209/89(2), ja erityisesti sen 2 artiklan 2 kohdan,
sekä katsoo, että
tariffi-ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(3) liitteiden I ja II muuttamisesta annetussa komission asetuksessa (ETY) N:o 2505/92(4) CN-koodeihin 1502 00 91 ja 1502 00 99 kuuluvat rasvat, jotka kuuluvat vastaavasti naudanliha-alan ja lampaan- ja vuohenliha-alan yhteisen markkinajärjestelyn soveltamisalaan, luokitellaan uudelleen; tämän vuoksi on tarpeen mukauttaa naudanliha-alan yhteisestä markkinajärjestelystä 27 päivänä kesäkuuta 1968 annettua neuvoston asetusta (ETY) N:o 805/68(5), sellaisena kuin se on viimeksi muutettuna asetuksella (EY) N:o 3661/93(6), sekä lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annettua neuvoston asetusta (ETY) N:o 3013/89(7), sellaisena kuin se on viimeksi muutettuna asetuksella (EY) N:o 233/94(8), ja
tässä asetuksessa säädetyt toimenpiteet ovat asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 805/68 1 artiklan 1 kohdan b alakohdassa oleva CN-koodi "1502 00 91" CN-koodilla "ex 1502 00 90".
2 Korvataan asetuksen (ETY) N:o 3013/89 1 artiklan b kohdassa oleva CN-koodi "1502 00 99" CN-koodilla "ex 1502 00 90".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä toukokuuta 1994.